עמותת מידברן, באמצעות קרן האמנות, שמה לעצמה למטרה לעודד ולקדם אמנות ייחודית ורב תחומית. הקרן ותחום האמנות של העמותה, פועלים להניע ולאפשר לכל אדם וקבוצת אנשים הרוצים ליצור אמנות שוברת מוסכמות, ללא גבולות ומגבלות – אמנות פורצת דרך שאינה מושפעת מנורמות חברתיות או משיקולים מסחריים ומביאה לידי ביטוי את השקפת האמן באופן חף מהשפעות. אנחנו גאים לקחת חלק באחת מגלריות האמנות הגדולות בישראל ובעולם.
Burn In Motion הוא אירוע ברן וככזה הוא מאורגן כולו בידי מתנדבים חברי הקהילה. מחנות נושא הם חלק מהותי מאירועי הקהילה שלנו בין אם באירוע הברנינג מן, אירוע מידברן או בכל אירוע ברן אחר. זו אחת הדרכים להתאגד בקבוצה ולהציע באמצעות המחנה מוזיקה, ריקודים, סדנאות, מרחב הרגעות, מרחב יצירה או כל דבר אחר שנותן ערך למשתתפים.